NADAHNUTO STVARNIM DOGAĐAJIMA
RADIOAKTIVNA OPASNOST
Dobro, Carlinhose. Igrat ćeš pred Atléticom?
U nedjelju. I prije bih, ali nisam imao kopačke.
A sad ih imaš?
Nemam, ali ako nađemo ovo moje, kupit ću ih.
To tvoje stvarno nešto vrijedi, zar ne?
Kažem ti. Sjajan ulov.
Slušaj. Pravi nogometaš može igrati čak i bos, Carlinhose.
Ma, ne ide to tako.
Za teren moraš imati kopačke.
Ako ti tako kažeš…
-Igrati bos? Ma, daj. -Ja bih igrao i bos.
-Pamonhe! -Hej!
Kukuruzni puding…
13. RUJNA 1987.
-Pomozi mi. -Evo.
INSTITUT ZA RADIOTERAPIJU U GOIÁSU
Lúcio, spusti to. To ništa ne vrijedi.
Kako? Pogledaj koliko je, Carlinhose.
Pusti to. Dođi.
Šališ se, stari moj.
Nimalo.
Ovdje je prava lova.
Kažem ti.
Hej, Carlinhose.
Sve je ovo nekoć bila bolnica?
-Sigurno vrvi duhovima. -Ne budi blesav. Dođi.
Vidi ovo.
Eno, ondje je.
Ono ondje?
Vidi.
Jesam ti rekao?
Ovo je olovo. Dobro ćemo ga prodati.
Ovo nema smisla, Carlinhose.
Tko bi ostavio nešto ovako vrijedno na ovako napuštenom mjestu?
Koga briga za olovo kad imaš zlato?
Ne blebeći. Uzmi alat. Bacimo se na posao.
-Koji si ti lik. -Požuri se.
Sto posto ćemo ovo uzalud rastvarati.
Uzalud…
Evo. Idemo.
-Uzmi ovo. -Začas ćemo je rastaviti.
Da vidimo.
Znaš što trebaš, zar ne?
Znam raditi svoj posao.
Naravno, znam. A opet ne znaš. Gle.
-Evo. -Pazi, čovječe.
Dobro. Pusti.
PET DANA POSLIJE
Ima i aluminija. Jeftiniji je od olova. Tisuću tristo.
Teško je. Daj dvije tisuće.
Ne može. Moram pokriti njihove plaće.
Tisuću i petsto.
Ima olova, Evenildo.
I moram kupiti kopačke.
Danas ti je sretan dan. 1750, ali to je moja konačna ponuda.
I još ću malo zasladiti. Dodat ću još 50
da možeš kupiti nešto mami.
Eto. Lova!
Evo, 1750.
A ovo je za tvoju mamu, u redu?
I za tebe, Lúcio…
-Lijepo, g. Evenildo. -Idi na pivo.
Daj se malo nasmiješi! Upravo si zaradio!
Doći ćemo sutra po kariolu.
Pa neću vam je valjda ja dovesti.
-Bok. -Bok.
-Kupi si i novi šešir. -Uvijek on s tim šeširom.
Bože sačuvaj.
-Okreni malo. -Dobro.
Pomozi mi da ovo dignem. Hajde.
Hajde.
Ne, dušo, gotov sam za danas.
Zatvaram.
Bok.
Čovječe.
Što je ovo?
Zaboga.
DESET DANA POSLIJE
Tininha?
Što je bilo?
Je li sve u redu?
Otvori.
Užasno mi je zlo, Evenildo.
Ajoj.
Sigurno je od onih kozica. Rekao sam ti!
-Bilo mi je zlo i prije toga. -Je li?
-Popij čaj. -Napravit ću si.
Gdje mi je kutija za ručak?
-Kakva kutija? -Ma, ona sjajna. Jesi li je vidjela?
-Bila je u dnevnoj sobi. -Nisam je vidjela.
Kako?
-Prebireš mi po stvarima? -Sjajno.
Eto, nije ovdje, rekao sam ti.
Slušaj.
Dušo, nisi je valjda bacila? Zaboga.
Vučeš to za sobom posvuda, Evenildo!
Sigurno je na odlagalištu.
Nisi ni trebao donositi tu vražju stvar ovamo!
-Vražju? -Da, vražju. Kažem ti.
Svima je zlo od toga, a ti to ne vjeruješ.
Eto, smiješ se.
Slatka si kad si ljuta.
Ne.
Odnijet ću je iz kuće danas.
Našao sam zainteresiranog kupca.
Da, muž ti je faca. Dobro ću zaraditi.
-Dobro. -I znaš što ću?
-Ne, Evenildo. -Ne znaš?
Otvorit ću Tininhin kutak s domaćom hranom.
Bit ćeš slavna. S ovim tvojim čarobnim rukama…
Tako ćemo se obogatiti da ću zatvoriti odlagalište
i voditi tvoj restoran.
-Dobro. -Dobro?
-Kako lijepo mirišeš. -Ne počinji. Nisam raspoložena.
-Idemo u krevet. -Neću, perem suđe.
Dobro.
-Sigurno nisi vidjela kutiju za ručak? -Nisam.
Raimundo, jesi li mi vidio kutiju za ručak?
-Nisam, Evenildo. -Nisi?
-Nisam. -Kvragu.
-Otkud znam gdje si je ostavio? -Sigurno je na odlagalištu.
Pa, eto.
Raimundo.
Da, gđo Antônia?
Pomozi mi, sinko. Molim te.
-Ponesi tu prokletu kutiju za ručak. -Gđo Antônia…
Teška je.
-Da izađem ovuda? -Da, idi.
Kako je teška.
GRADSKA VIJEĆNICA
Hajde, gđo Antônia.
Ispričavam se, gospođo.
-Dobar dan. -Pardon.
Pardon, gospodine.
Pardon.
Sjedni, sinko.
Sjedni.
Svetac.
AGENCIJA ZA ZDRAVSTVENI NADZOR
Prošla su dva sata, a ona ne želi otići. Sad sam već nervozna.
Skoro je 17 h. Moram na frizuru.
-Znaš li o čemu je riječ? -Ne znam.
-Popričat ću s njima. -Dobro.
Dobar dan. Kako ste?
Oprostite, ali upravo zatvaramo.
Ali još niste zatvorili.
-Imam pravo razgovarati s nekim. -Naravno.
-Oprostite, gđo… -Antônia.
Antônia. Kako vam mogu pomoći, gđo Antônia?
Ja sam Jânio.
Gospodine, ova stvar truje ljude.
Svi su zaposlenici mog muža završili u bolnici.
I Carlos i Lúcio. Meni je zlo, mom mužu je zlo.
-Vrti nam se, imamo mučnine. -Razumijem, gospođo. Što je to?
To je moj suprug kupio na odlagalištu.
-Nešto metalno? -Da.
-Je li vam septička jama procurila? -Nije, gospodine.
-Možda ste se otrovali hranom? -To nema smisla.
Različite kuće, drukčija hrana. Sve je pokvareno?
-Ne slušaju! -Polako.
Polako, dečko. Pokušavam shvatiti.
-Ne izgleda tako. -Raimundo!
Otkad su ovo donijeli na odlagalište, svi su bolesni.
-Mora biti do toga. -Kako će…
-Idemo, gospođo. -Polako.
-Vrti mi se. Čekaj. -Polako. Sjednite, gđo Antônia.
Cristina, donesi joj vode.
-Izvolite. -Popijte malo vode.
-Popijte. -Tako je.
-Je li vam bolje? -Polako.
-Izvedite me van. -Idemo na zrak.
Polako, udahnite.
-Cris, daj joj stolicu. -Evo.
-Evo. Sjednite. -Samo dišite. Sjednite.
-Polako! -Jao!
Bože…
Bože. Sjednite, gđo Antônia.
-Ne želim sjediti. Neću sjesti. -Donesi još vode.
Ne želim vodu. Došla sam ovamo zbog ovoga.
Pobrinut ću se za to. Samo sjednite i dišite.
Neću sjediti.
Slušajte, gđo Antônia. U blizini je klinika.
Odvedi je. Ostavi to ovdje.
Odlazim samo ako mi obećate da ćete pogledati što je to.
Gđo Antônia, obećavam da ću ovo riješiti.
Ali vi meni obećajte da ćete odmah otići u kliniku.
-Vjerujete li mi? -Vjerujem. Riješit ću ovo, obećavam.
-Ostavi to ovdje. -Ostavi.
-Hoćete li provjeriti? -Obećavam.
-Dođite, gđo Antônia. -Tu je, u ulici.
Idemo, gđo Antônia. Jeste li dobro?
Slušate Cerrado Sun. Dobro jutro, Goânia!
Slijedi ekskluzivni intervju s guvernerom Robertom Correiom.
Gospodine, prolazimo ozbiljnu gospodarsku krizu.
Kakva nas budućnost čeka u Goiâniji?
Da, vlada inflacija. U Općoj bolnici štrajkaju.
PRVI DAN
Ali nije sve crno.
POČETAK RADIOAKTIVNE KATASTROFE
Uz poljoprivredna poduzeća i vladina ulaganja
imat ćemo rekordnu žetvu u Goiásu sljedeće godine.
Stanovnici Goiása, kad nitko nije vjerovao u nas, ja sam vjerovao.
Zemlja je zapela u blatu, a mi jurimo naprijed.
Pazi se, São Paulo.
Spreman za doručak?
Tata te čeka.
Joj, Bože.
Kako si dramatičan.
Isti si…
svoj otac.
Kako to?
Hoćeš se kladiti da će se žaliti koliko nas dugo nije bilo?
I da mu nismo donijeli dar.
Da, poznajem ga.
Pa…
Zapravo…
donio si mu dar.
Kakav dar?
Zbilja ne znaš?
-Ne znam. -Nemaš pojma?
Kako se to dogodilo, Bianca?
Ne znaš kako žene zatrudne?
Jesi li sretna?
Mislim da…
Mislim da jesam.
Ljubavi…
Bit ćeš majka.
A ti ćeš biti tata.
Volim te.
Volim te najviše.
Hoćemo li reći tvom tati?
Pričekajmo još malo.
Možda bismo mu mogli reći kad dođemo u Rio de Janeiro.
-Nema šanse. -Ozbiljan sam.
-'Jutro, Cris. -'Jutro.
Ona gospođa koja je jučer dolazila, gđa Antônia, sjećaš se?
-Da. -Je li ti se javila?
Hvala Bogu, nije.
-Nitko nije dirao ono vani? -Ne.
Gđa Antônia Quadrado?
Da.
I vi povraćate?
-Vrtoglavica? -Da.
-Gubitak kose? -Puno.
-Puno? -Da.
Dobro.
-A ove rane? -Peku me, doktore.
Je li? Dajte da vidim ovu.
-Jeste li se opekli? -Ne.
-Niste? -Nisam.
Samo su se počele pojavljivati. I ovdje.
-Otkad je tako? -Već nekoliko dana.
Nekoliko dana.
Sad će doći doktor.
Pripremit ćemo vas.
Pardon.
Čestitam, tata!
-Uzdravlje. -Živio moj svekar.
Hvala, snaho!
Moram reći da sam počašćen.
Došli ste iz Rio de Janeira u Goiâniju za moj rođendan.
-Samo za mene. -Posebni ste, gospodine.
Ali niste dolazili godinama, zar ne?
Da…
-Pa bili smo lani, zar ne? -Za Božić.
-Opet ostajete samo dva dana?
-Posao zove. -Da, tata.
Ma, sve je u redu. Ne žalim se.
Već sam smislio kakav dar želim od vas.
Otvoreno je radno mjesto profesora ovdje, na Sveučilištu u Goiâniji.
Plaća je dobra.
A troškovi su života ovdje neusporedivo manji.
Mogli biste se doseliti.
S tvojim obrazovanjem, sine,
lako ćeš dobiti posao na fakultetu.
A ovaj drugi posao…
Tata, polagat ću koliko god ispita treba za karijeru koju sam odabrao.
Želim na teren. Ja sam nuklearni fizičar. U Goâniji nema ničega za mene.
Osim tvoje obitelji.
Dušo, pusti ga. Polako.
Prešli smo toliki put.
Recimo mu.
-Neću. -Bit će vedrija atmosfera.
-Hajde. -Neću.
Neću.
Halo?
Bok, Márcio. Kako si? Ricardo je.
Doktor Mozak! Kakva je čast primiti ovaj poziv.
-Tko je to? -Dr. Mozak. Naš susjed.
-Možeš li razgovarati? -Reci.
Slušaj, stari.
Došlo mi je više pacijenata s istim simptomima.
Vrtoglavica, glavobolja, gubitak kose, povraćanje.
Znam da si specijalizirao nuklearnu fiziku.
Stalno mi se vrti po glavi
da bi ovo mogli biti simptomi nekakvog trovanja.
Radioaktivnog trovanja.
Nemoguće. Da bi ljudi imali te simptome,
morao bi to biti akutni sindrom.
To bi značilo da su bili izloženi ogromnim dozama. Nemoguće.
Zvao me je ravnatelj Agencije za zdravstveni nadzor
i raspitivao se za jednu pacijenticu.
Ona krivi predmet koji je odnijela u Agenciju.
Kad si već u gradu, bi li ga mogao pogledati?
Danas mi je tati rođendan. Došao sam samo zbog toga.
Ravnatelj može doći po tebe. Vratit ćeš se kući za jedan sat.
Dobro, slušaj. Reci mu da svrati u Nuclebrás i uzme scintilacijski brojač.
Ali moram se vratiti za jedan sat.
-Stvarno? Odlaziš? -Dobro.
-Objasnit ću. -Što?
Ne, ništa.
-Dobro. -Čujemo se.
Dobro. Bok.
Dušo…
Najgore je što mi je povratila po cipelama.
Jesi li vidio što je bilo u vreći?
Ma, joj. Nisam je htio otvarati.
Bolje spriječiti nego liječiti.
Što je to?
-Brojač proizvodi ovaj zvuk. -Dobro.
Čekaj, ovo je čudno.
Koji je to kurac? Što se događa?
Mislim da je pokvaren.
Ovaj ne radi. Moramo nabaviti drugi.
Chicão, vrati se u Nuclebrás.
Skoro smo stigli. Vratimo se.
AGENCIJA ZA ZDRAVSTVENI NADZOR
Vatrogasci, dobro jutro.
Sigurno znaš rukovati ovime, dečko?
Ovo je scintilacijski brojač.
Mnogo je osjetljiviji. Oglasi se i pri najmanjem zračenju.
On je doktorirao nuklearnu fiziku u inozemstvu.
-Zna rabiti scintilacijski brojač. -A ovaj je pokvaren, prijatelju.
Meni se čini u redu.
Imaš li još jedan, za svaki slučaj?
Imam.
-Što je unutra? -Ne znam.
Ali ne želim da to bude ovdje.
Nosite to nekamo.
Ne znam, bacite u rijeku.
-Kakva je sad gužva? -Ne znam. Čudno.
Da.
Zaboga.
Još mi je samo to trebalo!
Što se događa?
-Márcio, to je ta vreća! -Stanite!
-Stanite!
Cris! Rekao sam ti da nitko to ne dira!
Zvala sam vatrogasce.
-Bacit ću je u rijeku. -Ne! Radioaktivno je!
Radioaktivno?
Opasno je. Mora se vratiti gdje je i bilo!
-Ne može. -Kontaminirat će i druga mjesta!
Iz rijeke će kontaminirati domove!
-Jânio, jesi li čuo za Černobil? -Černobil?
Jânio, moramo evakuirati zgradu.
-Nemam… -Ovo je preopteretilo brojač.
Ti, ja, svi smo ovdje izloženi zračenju.
-Ali… -Slušaj.
Evakuiraj zgradu ili će ljudi umrijeti.
Jânio!
Dobro. Vatrogašče, vrati vreću unutra!
-Vas dvoje, pređite ulicu! -Pokret! Idite svi!
Svi van iz zgrade!
Van! Svi izađite!
Pozor! Evakuiramo zgradu!
-Svi van! -Svi!
-Požurite se! Van! -Evakuiramo!
Izađite mirno!
Požurite se! Evakuirajte zgradu! Van!
Svi van! Idemo!
Jânio, moraš saznati odakle je ovo došlo, gdje je bilo, tko je to dirao.
I druga su mjesta možda kontaminirana. Reagiraj brzo.
Gđa Antônia je to donijela ovamo.
Predmet je ostavljen na muževu odlagalištu.
Ostavila je adresu ovdje.
Evo je.
Márcio, ti si fizičar, ti si stručnjak.
Ne znam apsolutno ništa o ovome.
Pođi sa mnom, molim te.
Možeš li?
Mislim da je ovdje.
I?
Ovo je mjesto jako kontaminirano.
Ne bismo trebali ulaziti, zar ne?
Već smo bili izloženi, zar ne?
I sad smo izloženi.
Koliko je ovo opasno za nas? Iskreno mi reci.
Zamisli da je radioaktivni izvor
lomača.
Dobro.
Opseg opeklina ovisi
o daljini, veličini i koliko si dugo blizu nje.
-Ali kad vatra gori, osjetiš vrućinu. -Naravno.
Zračenje se uopće ne osjeti, Jânio.
Ali užasno je opasno.
Posljedice ćeš osjetiti mnogo kasnije.
Ipak, poput lomače,
što manje prilaziš, što se manje izlažeš, to bolje.
Ne znam koliko smo izloženi.
Ovisi o intenzitetu izvora i vrsti elementa.
Ali još ništa ne znamo.
Znam samo da, ako unutra ima ljudi,
smjesta moramo evakuirati područje.
Idemo to odraditi.
Dobro jutro!
Zdravo! Kako ste?
-Samo malo. Odmah dolazim. -Naravno.
'Jutro.
Tražimo g. Evanilda. Radi li ovdje?
Evenildo. Svi griješe. Ja sam.
Da.
Mi smo iz Agencije za zdravstveni nadzor.
Vaša supruga donijela nam je jedan predmet.
Znate li za to?
Taj je predmet vrlo opasan.
Zračenjem je kontaminirao ovo mjesto.
Ovo mjesto?
Tko su ovi, Evenildo?
Čekaj, je li to pištolj? Jeste li vi policajci?
Pištolj? Ne!
Ovo nije pištolj. Nismo policajci.
Samo moramo znati otkud je taj predmet došao.
Zapitkuju kao policajci. Mislite da sam glup?
Mi smo iz Agencije za zdravstveni nadzor.
Ako ne želite ništa kupiti ili prodati, izlaz vam je ondje.
Žena vam je u bolnici, zar ne?
Ondje je još zaraženih ljudi.
Odlagalište je kontaminirano. A razine su iznimno visoke.
G. Evenildo, želimo pomoći.
Morate otići odavde.
Dosta. Nitko ne odlazi.
-Neovlašteno ulazite na posjed. -Ne…
Ne smijete ulaziti bez naloga. Imate li nalog?
-Gdje vam je nalog? -Nema vremena…
Dobro. Nitko neće ulaziti.
Smirite se. Nećemo ulaziti. Ne morate otići smjesta.
Samo nam recite otkud vam taj predmet. Gdje je bio?
-Nije bio nigdje. -Ovo je ozbiljno. Ljudi bi mogli umrijeti.
Jeste li ga vi uzeli odnekud?
Nazivate me lopovom?
Ne optužujem vas ni za što. Samo moramo znati.
Dosta više s ovim sranjem.
Dečki su ga donijeli i kupio sam ga od njih.
-U čemu je problem? -Nema problema. Tko su ti dečki?
Dečki koji katkad dolaze ovamo. Carlos i Lúcio.
-Ne govori im to. -Zašto? Nisu ništa ukrali.
Gospodo, molim vas.
Znate li odakle su ga donijeli?
Ja znam.
Odlično.
Ovo je bila klinika za radioterapiju. Je li to?
Jest. Zatvorena je prije tri godine.
U pičku materinu.
Nema glave uređaja.
Ali ovdje nema zračenja?
Nema.
To znači da nisu ovdje otvorili kapsulu.
Zaboga, kako je netko ovo samo ostavio ovdje?
DRŽAVNI TAJNIK ZDRAVSTVA
Novinari me progone jer ste evakuirali agenciju. Sad i kvart?
Odlagalište je jako kontaminirano.
Moramo evakuirati cijelo područje kako bismo očitali razinu zračenja.
Nemam ovlasti za to.
Onda razgovarajte s guvernerom.
Što ako nema ničega?
Hoćete li vi preuzeti odgovornost?
Nema teoretske šanse da nema ničega.
Tajniče, slušajte. Očitao sam zračenje. Već je jako visoko izvan odlagališta.
Nuklearna bomba? Ne. Nema toga u Brazilu.
CNEN DRŽAVNA KOMISIJA ZA NUKLEARNU ENERGIJU
-Što ako nas napadnu Amerikanci? -Ili Sovjeti?
Slušajte.
Nuklearna energija nije razvijena za rat.
Ali Černobil je eksplodirao.
Ali to je bila nesreća, a ne bomba.
Mislite da bi Angra mogla eksplodirati?
Ne.
Ondje se sve shvaća vrlo ozbiljno.
Mislio sam da će nuklearna fizika biti uzbudljivija.
Uzbudljiva je.
Itekako.
Zapravo je fascinantna.
-Državna komisija za nuklearnu energiju. -Da vidim.
Molim? Nesreća u Goiâniji?
Polako.
Usporite, molim vas.
Spojit ću ga. Linija broj dva.
-Rita, možeš li… -Naravno.
-Evo. -Hvala, Rita.
Sjajno.
Kako se klinika zove? Ponovite, molim vas.
Institut za radioterapiju u Goiásu.
Dobro.
Zatvorena je prije tri godine.
Imali su kobaltnu bombu, ali uklonjena je.
Jeste li sigurni?
Pronašao sam omotač.
Osim ako…
Osim ako što?
Ondje je doista bio još jedan stroj.
Možda je ostao ondje. Nema ničega u spisima.
Ne znamo je li uklonjen ili ne.
Je li bio kobaltni?
Ne, bio je od cezija-137.
Jedan od černobilskih izotopa.
Tako je.
Čvrst ili u prahu?
Bio je jedan od zastarjelih. U prahu.
Ne, nije prijavljen.
Kako je to moguće?
Moram razgovarati s Césarom. Nađi ga odmah.
César je na kongresu u Beču.
Pokušat ću doći do njega.
Márcio?
Cezij je u olovnoj glavi.
Užasno je teška.
Nemoguće ju je prenositi bez prave opreme.
Nije nemoguće, gospodine.
INSTITUT ZA ZAŠTITU OD ZRAČENJA I DOZIMETRIJU
Želim vam predstaviti našu stažisticu.
DOBRO DOŠLA, ESTHER DRAGO NAM JE DA SI OVDJE
Šalim se.
Esther je godinama radila ovdje.
Za one koji ne znaju, revolucionirala je naš institut.
Ona je najveće ime naše zemlje u svijetu zaštite od zračenja i dozimetrije.
Na nekoliko ju je godina bio oteo IPEM u São Paulu, ali vratila sam je.
-Esther, dobro došla. -Hvala.
Slobodno održi govor ako želiš.
O, Bože.
Za one koji me ne poznaju, unatoč tomu što sam na rukovodećem položaju,
stvarno želim da me svi smatrate prijateljicom i partnericom.
Znanost je kolektivna aktivnost. Doista vjerujem u to.
Nadam se da ćemo mnogo naučiti radeći zajedno.
Tako je.
Dobro došla.
Bacimo se na posao, može?
-Eto. -Bravo.
Ljudi.
Dr. Orenstein je zvao i tražio popis opreme.
Naravno. Zašto?
Izgleda da je došlo do radiološke nesreće u Goiâniji.
Guverneru, zračenje je preopteretilo scintilacijski brojač,
vrlo osjetljiv uređaj.
Mogla bi biti velika doza.
Golema doza.
Ne znamo.
Kako ne znate?
Zamislite vagu u mesnici.
Može izvagati do deset kg.
Stanete li na nju,
preoptereti se.
Ne znamo imate li deset ili 100 kilograma.
Scintilacijski je brojač kao preopterećena vaga.
Sigurno znam da su ljudi izloženi stalnom zračenju.
Ne znam u kojoj mjeri.
Moramo evakuirati područje, izolirati se i liječiti kontaminirane.
Kontaminirane?
Mogu li uzeti kemijsku?
Naravno.
Ovako. Kemijska je izvor.
Tinta je radioaktivni materijal.
Ako se približite izvoru, bit ćete…
ozračeni.
Odmaknete li se od izvora…
niste više ozračeni i ne zračite druge.
Možete se približiti tajniku i ništa se neće dogoditi.
Ali ako izvor pukne…
Shvaćam. Ako tinta…
Ako me radioaktivni materijal dotakne, ozračit ću druge.
Tako je.
Samo što je materijal prah.
Ovaj cezij u prahu koji je sitniji od zrna šećera,
izrazito je radioaktivan.
Dospije li na kožu, na odjeću,
proguta li se ili udahne, osoba je kontaminirana.
I postaje hodajući izvor.
Ljudi s odlagališta smjesta moraju u bolnicu.
Svi iz Agencije također su izloženi.
Tako je.
Ne! Čekajte.
Ne možemo ih tek tako odvesti u bolnicu.
Mogli bi kontaminirati više ljudi. Prvo ih trebamo
odvesti na sigurno, izolirano mjesto.
Imate li mjesto za ovakav hitan slučaj?
Gradski stadion?
Jânio, poduzmi potrebne mjere kako bi se pripremio stadion.
-Naravno. -I ti, Souza.
Organiziraj prijevoz svih ovih ljudi.
Naravno. Ali…
Ali on je stručnjak.
Márcio, moraš mi pomoći koordinirati sve ovo.
Ali dr. Orenstein iz CNEN-a dolazi iz Rija.
Samo malo. Ti nisi iz CNEN-a?
Ja?
Ne, ja sam došao na tatin rođendan.
Márcio, nikad mu ne dolazimo.
I sad si nestao na tatin rođendan
kako bi pomogao susjedu s kojim se nisi čuo godinama! Što ti je?
Dušo, guverner me tražio pomoć. Ne mogu samo tako odbiti.
-Guverner? -Da, guverner.
-Je li to Márcio? -Jest.
-Je li sve u redu? -Jest, g. Zé.
-Samo malo kasni. -Dobro.
-Auto je ovdje. Idemo? -Samo malo.
Tata ti je ovdje. Upravo je stigao s kruhom.
Torta je na stolu.
Dušo, moram ići. Žao mi je. Bok.
Pogledaj ovu ranu, Evenildo.
Baš čime sam dodirnuo prah koji si bacio na stol.
Bolesni su svi koji su ga dirali.
Antônia, dečki. Svi su u bolnici.
A ti kažeš da je od nečeg drugog.
João je isto jučer dušu ispovraćao.
A Celeste je zlo otkad si to donio kući.
Svi samo jedu juhu od krumpira. João, Claudine i Celeste.
Shvaćam. I ja imam alergiju. Zar ne vidiš?
Ali ono više nije ovdje.
Gotovo je. Neće više nikomu nauditi.
Tininha će uskoro ući kroz ona vrata. Ona i dečki.
I nastavit ćemo sa životom.
Mene brinu oni ljigavci
koji su nas otjerali s odlagališta.
Koji vrag?
Ako je to radioaktivno, kako su rekli, situacija je kao u Černobilu.
Raimundo, vidiš li nuklearne elektrane u gradu?
Tako su rekli, João.
Hej.
-Tišina. -Nećeš otvoriti?
Hajde, čovječe.
Darlei, rekao sam, tišina!
Još misliš da su nam došli pomoći?
Dobra večer. Ja sam Emerson Souza, državni tajnik zdravstva.
Otkad vojska rješava probleme zdravstva?
Moramo evakuirati ovu kuću.
Svi ste kontaminirani cezijem-137.
Rekao si da nisi policajac.
Nisam, stvarno. Ja sam Márcio. Ja sam nuklearni fizičar.
Ovo je državni tajnik zdravstva.
Evenildo, tvoja kuća vrlo je kontaminirana.
Prvo odlagalište.
A sada i moja kuća.
Što je? Sve?
Slušaj me.
Svakom minutom provedenom u ovoj kući više ugrožavate svoje zdravlje.
U kapsuli koju si uzeo bio je prah, zar ne?
Prah je radioaktivan.
Lijepi se za odjeću, kožu, kosu.
Umrijet ćete ne očistite li se.
Ovo je scintilacijski brojač.
Mjeri razinu zračenja.
Čuješ li ovaj zvuk?
To znači da je kuća kontaminirana.
Morate mi vjerovati.
Kamo nas želite odvesti?
Na sigurno mjesto, daleko od zračenja.
-U bolnicu, s Antônijom? -Ne.
Najprije na obradu, a zatim u bolnicu, ako treba.
Na obradu? A policija mi je pred vratima?
Pa nismo kriminalci! Ne idem nikamo.
Žao mi je što ovo govorim, ali nemaš izbora.
Svi morate poći, ili ćete kontaminirati druge.
Ne idem iz svoje kuće!
Mama, boli me glava.
Dođi mami, dušo.
Dođi, Claudinei.
Dođi, sine.
Hajde.
VOJNA POLICIJA
Dobra večer svima.
Možete izaći. Pođite za mnom.
Zašto smo ovdje?
Za vaše dobro.
Ima djece.
Smjestit ćemo vas u sklonište.
Dođi, João.
Ovdje će se pobrinuti za vas.
Dođite, Celeste, João.
Ovuda.
Nastavite.
Ona dvojica vatrogasaca odvest će vas u sklonište.
G. Zé, hoćemo li pjevati „Sretan rođendan”?
Gdje je Márcio?
Márcio još neće doći.
Ali umorni ste.
Ostavit ćemo mu komad torte.
Ne, čekat ćemo ga.
Prijelomna vijest. Pojačaj, Antônio.
Prijelomna vijest.
Došlo je do radioaktivne nesreće u Goâniji.
-Radioaktivne? -Jedan ovdje, drugi tu.
Ovu je obitelj iz njihova doma evakuirala…
-Eno Márcija! -…vojska.
…cijelo područje. Odande dovde.
Brzo se vraćamo s dodatnim informacijama.
Hvala.
-Dobra večer. -Dobra večer.
Možete li objasniti kako se ovo moglo dogoditi?
To moramo otkriti.
Sad djelujmo brzo kako bismo izbjegli tragediju.
-Ti si Márcio? -Ne.
Emerson Souza, državni tajnik zdravstva.
Drago mi je, gospodine.
Márcio je ovaj mladić.
Dobra večer. Ja sam Márcio. Čuli smo se. Pročitao sam sve vaše članke. Čast mi je.
Nisam očekivao da si tako mlad.
Márcio, koje si kriterije koristio za izolaciju kuća?
Nisam imao protokol. Kriterij maksimalnog dopuštenog zračenja.
A to je 0,1 mmrem u kućama, 0,5 vani. Imao sam samo scintilacijski brojač.
Nisam mogao točno izmjeriti razinu zračenja.
Dečko je rekao da zna što radi.
Itekako.
I ja bih upravo tako postupio.
Sad imamo dva važna zadatka.
Moramo spriječiti daljnje širenje cezija
i izolirati žrtve.
Prioritet je bio izvući ih iz radioaktivnog područja.
Ali morat ćemo ih pregledati
da utvrdimo tko je zaražen, tko treba medicinsku skrb,
i smjesta ih odvesti u bolnički odjel za izolaciju.
Mnogi su već u bolnici za zarazne bolesti.
Jesu li izolirani? Potpuno izolirani?
Tajniče, moraju biti posve izolirani.
Márcio, moram vidjeti izvor cezija da procijenim razmjere problema.
Naravno…
Nije li dečko već sve izmjerio? Niste li rekli da je u pravu?
Geigerov je brojač mnogo bolji, guverneru.
Mjeri visoke doze s većom preciznošću.
Kao vaga u ljekarni, a ne u mesnici.
Shvaćam. Hoćemo li?
Da. Idemo.
Hej!
-Dođi ovamo. -Stići ću vas.
AGENCIJA ZA ZDRAVSTVENI NADZOR
Geigerov je brojač zabilježio maksimalnu dozu.
Jako je ozbiljno.
Mora se odmah ukloniti.
To nije moguće.
Rukovanje je ovim izvorom preopasno. Ne smijemo mu se približiti.
Ne smijemo ga nikamo odložiti!
Moramo ovo maknuti. Ne možemo imati radioaktivnu bombu ovdje!
Smislite nešto.
Obično se drži u olovnoj glavi koja izolira zračenje.
Ali ovdje ne možemo topiti olovo.
Trebam betonsku cijev.
Veliku, onu kanalizacijsku.
Sa širokim otvorom da prekrije stolicu. I kamion za miješanje betona.
Zračenje ne prolazi kroz beton.
Stavimo li betonsku cijev oko stolice i pokrijemo li je betonom,
zračenje i prah neće se više širiti.
A bit će preteško za micanje.
Samo beton neće zadržati zračenje.
Zgrada agencije morat će ostati zatvorena.
Ali ovdje gdje smo mi sad bit će sigurno.
Jedino tako možemo večeras riješiti problem.
Ovo će biti privremeno. Maknut ćete to odavde.
Guverneru, obećavam da neću otići
dok vam ne vratim ovaj grad.
Márcio, dođi.
Nažalost, danas si bio jako izložen.
-Morat ću provjeriti razine. -Naravno.
Ali prvo vam moram nešto reći.
Razgovarao sam s jednom žrtvom.
Nisu samo oni na stadionu bili u kontaktu s cezijem.
Širio se i prenosio na više ljudi.
Šteta je veća nego što smo mislili.
Trebat će nam mnogo više ljudi.
Moramo detaljno provjeriti dokud je sve cezij dospio.
Raširi ruke, molim te.
Nisi kontaminiran.
Skini cipele. Brzo.
Stavi ih unutra.
Pažljivo.
Tako. Pažljivo.
Sad to baci u Agenciju za zdravstveni nadzor.
Ta će zgrada ionako biti zatvorena. Baci ih onamo.
Márcio, idi kući.
Istuširaj se, pojedi nešto, odmori se. Ali vrati se sutra.
Trebat ćeš mi.
Puno ti hvala.
Vidimo se sutra.
Nije se vratio. Ja ću oprati suđe.
-Idite spavati, g. Zé. Umorni ste. -Spavati?
Hajde…
Evo Márcija.
Što je bilo, sine?
-U nevolji smo. -Vidjeli smo!
Dobro sam. Oprosti što sam zakasnio.
-Gdje ti je odjeća? -Kakva nevolja?
-Dobro sam. Morate me saslušati. -Reci nam istinu. Što se događa?
Zašto si u donjem rublju? Gdje si cijeli dan?
Što se dogodilo, Márcio? Znaš da sad nismo samo mi.
-Bit ćeš otac… -Otac?
-Htjeli smo ti reći, tata… -Da, g. Zé.
-Koliko dugo znate? -Žao mi je…
-Otac, sine! -Bože.
-Jesi li dobro? -Dobro sam.
Morate me slušati i vjerovati mi.
Dobro sam. Idem se istuširati.
Bože moj.
Unuk.
Žao mi je, g. Zé. Nisam vam htjela ovako reći.
Joj, Bože.
Da je to ulica moja
Dala bih je popločati
Malenim kamenčićima sjajnim
Da mi ljubav po njoj može koračati
Na toj je ulici šuma
Kojoj ime je Samoća
A u njoj jedan je anđeo
Koji mi je srce ukrao
Halo?
Bok, Bnny. César je.
Što ima? Je li izvor izoliran?
Nije, ali radimo na tome.
Césare, trebat će nam cijeli tim.
Tehničari, liječnici, fizičari i oprema.
Dobro.
Moramo sve obavijestiti.
Argentinu, Oak Ridge, Međunarodnu agenciju za atomsku energiju.
Svi su ti resursi CNEN-a na raspolaganju.
Ali, Beny, moramo popraviti situaciju.
Jesu li žarišta locirana?
Izolirali smo ona za koja znamo.
Ali izvor je otvoren više od dva tjedna.
Césare, znamo da se ovo već proširilo.
Ali ako se cezij proširi još više
gradom, ulicama,
rijekama, vodom…
Dobro. Dolazim u Brazil ranijim letom.
Césare, ako ne reagiramo brzo,
prijeti nam katastrofa kakvu Brazil još nije vidio.
Prijevod titlova: Jelena Rozić zil još nije vidio.